पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को जिला मुख्यालय सासाराम से लगभग 7 किलोमीटर दूर स्थित पुरानी जीटीरोड मुख्य सड़क पर बांसा के पास दिनदहाड़े करवंदिया पेट्रोल पंप के मैनेजर से 9 लाख 23 हज़ार रुपए की लूट का मामला प्रकाश में आया है। हालांकि दो बाइक पर सवार अपराधियों ने पेट्रोल पंप मैनेजर के बाइक को रोककर पिस्तौल का भय दिखाकर पैसे रखे बैग को लेकर फरार हो गए। दिन दहाड़े हुए लूट की इस घटना के बाद इलाके में हड़कंप मच गया। जानकारी के अनुसार मुफस्सिल थाना के करवंदिया सर्विस पेट्रोल पंप के मैनेजर उपेन्द्र सिंह पैसे लेकर बैंक में जमा करने जा रहे थे की दो बाइक पर आए चार बदमाशों ने उन्हें घेर लिया और उनसे पैसे छीन कर फरार हो गए। लूट की घटना मुफस्सिल थाना क्षेत्र के बांसा की बतायी जा रही है। जो करीब दिन में 11 बजे की बताई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn